ไฟแนนซ์ทูเดย์
rr...ขอแสดงความยินดีกับ อัมพร แสงมณี ผู้อำนวยการอาวุโส ฝ่ายบริหารเงินสำรอง แบงก์ชาติ จูงมือเจ้าสาวคนสวย &#8220;ปุ้ม&#8221; เพียงตา แสงสิงแก้ว เจ้าหน้าที่ในสายตลาดเงินแบงก์ชาติ&nbsp; เข้าประตูวิวาห์ที่ศาลาริมน้ำ โรงแรมแมนดาริน โอเรียนเต็ล เมื่อวันที่ 22 พ.ค.ที่ผ่านมา
25 พ.ค. 2559

rr...ขอแสดงความยินดีกับ อัมพร แสงมณี ผู้อำนวยการอาวุโส ฝ่ายบริหารเงินสำรอง แบงก์ชาติ จูงมือเจ้าสาวคนสวย “ปุ้ม” เพียงตา แสงสิงแก้ว เจ้าหน้าที่ในสายตลาดเงินแบงก์ชาติ  เข้าประตูวิวาห์ที่ศาลาริมน้ำ โรงแรมแมนดาริน โอเรียนเต็ล เมื่อวันที่ 22 พ.ค.ที่ผ่านมา
งานมงคลนี้เหมือนเลี้ยงรุ่น ผู้บริหารทั้งอดีตและปัจจุบันของแบงก์ชาติมารวมตัวพร้อมหน้าพร้อมตากันจนแทบจะเดินชนหัวไหล่กันเลยทีเดียว เริ่มจากท่านประธานของงาน ม.ร.ว.ปรีดิยาธร เทวกุล ดร.ประสาร ไตรรัตน์วรกุล 2 อดีตผู้ว่าการฯ ผ่องเพ็ญ เรืองวีรยุทธ อดีตรองผู้ว่าการฯ ไพบูลย์ กิตติศรีกังวาน รองผู้ว่าการฯ เมธี สุภาพงษ์ รองผู้ว่าการฯ อมรา ศรีพยัคฆ์ อดีตผู้ช่วยผู้ว่าการฯ จันทวรรณ สุจริตกุล ผู้ช่วยผู้ว่าการฯ  เป็นต้น
...แผนฟื้นฟูธนาคารอิสลามแห่งประเทศไทย (ไอแบงก์) ท่าทางจะหยุดชะงักยาวอย่างไม่มีกำหนด แม้ซูเปอร์บอร์ดจะสั่งให้เป็น 1 ใน 7 รัฐวิสาหกิจที่ต้องแก้ไขกิจการเป็นการด่วน ที่แผนค้างอยู่ก็เพราะต่างชาติที่ด้อมๆ มองๆ จะเข้ามาซื้อหุ้นของไอแบงก์ ร้องเพลงถอยดีกว่า ทำให้แผนเพิ่มทุนตอนนี้ตกมาอยู่ในมือของรัฐแล้ว ที่จะรอเงินต่างชาติเข้ามาเป็นพันธมิตรคงจะนาน
...จับตาการก้าวเข้าสู่ดิจิทัลแบงก์กิ้งของธนาคารพาณิชย์ไทย ที่จะทำให้เกิดการเปลี่ยนแปลงลดจำนวนพนักงานลงเพราะมีช่องทางบริการทางอิเล็กทรอนิกส์มาช่วย ฝ่ายที่จะหายไปก่อนคือพวกที่ทำงานในแผนกที่ไม่ใช่ Profit Center ส่วนที่จะต้องการมากคือฝ่ายการตลาด และคอลเซ็นเตอร์ ที่งานจะขยายมหาศาล จะเห็นภาพนี้ชัดๆ ในอีก 2-3 ปีข้างหน้าแน่นอน ช.ชดา ฟันธง
...วันนี้ พล.ท.อภิรัชต์คงสมพงษ์ ประธานกรรมการสลากกินแบ่งรัฐบาล จะแถลงผลงานครบรอบ 1 ปี ของบอร์ดสลากฯ ชุด คสช.แต่งตั้ง โดยผลงานเด่นคือการแก้ไขปัญหาสลากแพง ที่แม้แก้ไขไม่ได้ 100% แต่สถานการณ์ก็ดีขึ้น และทลายโควตาขาใหญ่แหล่งผลประโยชน์ของนักการเมือง นำมากระจายให้กับประชาชนรายย่อย อันนี้แม้จะมีรายใหญ่ดอดจ้างรายย่อยมาจองซื้อให้ ก็ไม่ได้เยอะจนคุมตลาดได้หมดเหมือนในอดีต คอยฟังว่า เสธ.แดง จะมีนโยบายใหม่อะไรออกมาอีก